paragraph_text: National Hockey League uručuje sedamnaest individualnih i četiri momčadska odlikovanja na kraju svake sezone. Stanleyjev kup, pehar namijenjen pobjedničkoj momčadi doigravanja, dijeli se od 1893. godine. Gotovo sve ostale važeće nagrade pokrenute su u 20. stoljeću. Neka individualna odlikovanja ugašena su tijekom godina, ali i jedno momčadsko (O'Brienov trofej).